Държавен вестник, бр. 18, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  18
учениците от тези паралелки и необходимите 
изисквания за издаване на диплома за средно 
образование от Министерството на образова­
нието на Испания.
Двете страни изразяват задоволството си от 
добрата работа на 164. гимназия с преподаване 
на испански език „Мигел де Сервантес“, София, 
и на двуезичните паралелки в следните средни 
училища: ІV Езикова гимназия „Фр. Ж. Кюри“ 
във Варна, Гимназия за романски езици „Г. С. 
Раковски“ в Бургас, Езикова гимназия „Ив. 
Вазов“ в Пловдив, СОУ „Паисий Хилендар­
ски“ в Дупница, СОУ № 22 „Г. С. Раковски“ в 
София, СОУ „Максим Горки“ в Стара Загора, 
Средно общообразователно училище с изуча­
ване на чужди езици „Св. Константин Кирил 
Философ“ в Русе, 157. гимназия с изучаване на 
чужди езици „Сесар Вайехо“ в София, Гимна­
зия с преподаване на чужди езици в Плевен и 
Езикова гимназия „Проф. д-р Асен Златаров“ 
във Велико Търново.
В този смисъл двете страни заявяват на­
мерението си по време на действието на тази 
програма да подкрепят в рамките на бюджетните 
си възможности откриване на нови двуезични 
паралелки в гимназиалната степен на обра­
зование, както и за осигуряване на испански 
учители, които да преподават испански език 
в начален и прогимназиален етап на основ­
ната степен на образование, на основание на 
подадени заявки от българските училища до 
Министерството на образованието, младежта 
и науката на Република България и до Отдела 
по образователните въпроси на посолството 
на Испания в София и след одобряването им 
от МОМН. 
Испанската страна заявява волята си да 
продължи да съдейства за функционирането 
на тези паралелки, като предприема следните 
действия:
 – подпомага процеса на обучение и пре­
доставя методическа помощ;
 – изпраща в българските средни училища 
помощни материали и учебници, одобрени и от 
двете страни, с цел да допринесе за осъществя­
ването на програмите за изучаване на испанска 
литература и на испански като чужд език, както 
и на историята и културата на Испания и на 
останалите предмети, преподавани на испански 
език; при получаването им в България тези 
учебни помагала и литература се освобождават 
от заплащане на митнически сборове и такси, 
както и от заплащане на ДДС; 
 – оказва съдействие при подбора и изпра­
щането на преподаватели испанци с подходяща 
квалификация и за отпускане на помощи за 
същите, една част от които допълват месечната 
заплата, изплащана на испанските преподава­
тели от българските власти, а друга част – за 
заплащане на транспортните разходи до и от 
местоназначението;
 – организира курсове за усъвършенстване, 
предназначени за испанските преподаватели от 
тези паралелки, както и за българските учители 
по испански език;
 – улеснява получаването на испанска 
дип­лома за завършено средно образование 
на учениците, отговарящи на установените 
изисквания, съгласно Споразумението между 
Министерството на образованието и науката 
на Република България и Министерството на 
образованието, културата и спорта на Испания 
относно създаването и работата на двуезичните 
паралелки с испански език в средните училища 
на Република България, организацията на зре­
лостния изпит за учениците от тези паралелки 
и необходимите изисквания за издаване на 
диплома за средно образование от Министер­
ството на образованието на Испания, подписано 
в София на 18 септември 2001 г.
Испанската страна също така информира 
българската страна, че Министерството на 
образованието е обявило процедура за отпус­
кане на парични помощи с цел повишаване 
на успеваемостта и творческата работа на 
учениците от средните училища с изучаване на 
испански език в чужбина и намерението тя да 
продължи и през следващите години съгласно 
бюджетните възможности.
В зависимост от бюджетните си възмож­
ности двете страни продължават да организират 
едно учебно посещение годишно в Испания в 
рамките на две седмици за ученици от дву-
езичните паралелки, подбрани чрез конкурс на 
испански език, придружени от учители, с цел 
усъвършенстване на езиковите им компетент­
ности и пряк контакт с испанската култура. 
Испанската страна поема всички разходи за 
транспорт, пребиваване и дневни.
Двете страни изразяват задоволството си 
от съвместното провеждане на Националния 
училищен фестивал на испанския театър, 
който се организира всяка година в България 
за ученици от средните училища, изучаващи 
испански език, и заявяват намерението си да 
продължат да съдействат учениците от дву-
езичните паралелки с преподаване на испански 
език да участват в Международния фестивал на 
испанския театър, който се провежда в Испания 
или в други страни. 
От своя страна, българската страна заявява 
волята си да продължи да съдейства за функци­
онирането на споменатите двуезични паралелки 
и за изпълнението в тях на ангажиментите, 
поети в действащите двустранни споразумения.
ІІ.2.3. Повишаване на квалификацията на 
българските учители по испански език
Испанската страна изразява задоволството си 
от провеждането на програмите за непрекъснато 
повишаване на подготовката на учителите по